《留题淡山岩》
宋代·王辟疆

洞府深沉别有天，石门相贯碧孱颜。凿开混沌千年窍，坼破蓬莱一朵山。

日玩嵌空僧不厌，时探幽怪客忘还。若教元子当初到，肯使朝阳播世间。

作者简介：王辟疆，字弱翁。仁宗嘉祐六年（一○六一）以著作佐郎签书虢州军事判官。神宗熙宁九年（一○七六）为太常博士（清嘉庆《零陵县志》卷一四）。事见《宋诗纪事补遗》卷一五引华山凉轩题名石刻。今录诗三首。